Ir-Regolament tal-Kummissjoni (KEE) Nru 1877/97
tas-26 ta’ Settembru 1997
li jemenda r-Regolament (KEE) Nru 2273/93 li jistabbilixxi ċ-ċentri ta’ l-intervent għaċ-ċereali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 Ġunju 1992 fuq l-organizzazzjoni komuni tas-suq taċ-ċereali [1], kif emendat l-aħħar permezz tar-Regolament tal-Kummissjoni (KE) Nru 923/96 [2], u partikolarment l-Artikolu 5 tiegħu,
Billi ċ-ċentri ta’ l-intervent stabbiliti huma elenkati fl-Anness għar-Regolament tal-Kummissjoni (KEE) Nru 2273/93 [3], kif emendat l-aħħar permezz tar-Regolament (KE) Nru 2304/96 [4];
Billi xi Stati Membri applikaw għal tibdil għal dak l-Anness; billi dawn l-applikazzjonijiet ġew aċċettati;
Billi l-miżuri previsti f’dan ir-Regolament huma konformi ma’ l-opinjoni tal-Kumitati tal-Ġestjoni għaċ-Ċereali,
ADOTTAT DAN IL-REGOLAMENT:
Artikolu 1
L-Anness għar-REGOLAMENT (KEE) Nru 2273/93 qed jiġi emendat:
1) Taħt "Bundesrepublik Deutschland", "Bückeburg" fil-Land Niedersachsen qed titħassar;
2) Is-sezzjoni għal "Franza" qed tiġi ssostitwita b’dik fl-Anness ta’ dan ir-Regolament;
3) Taħt "l-Irlanda", "Dundalk", "Dungarvan", "Limerick" u "Navan" qed jiġu ssostitwiti b’"Baltinglass", "New Ross", "Tullow" u "Bunclody".
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta’ Settembru 1997.